કિરણ એક્સપોર્ટમાં કામ કરતાં અને હાલ એક દિવસ પહેલાં જ જેને કાઢી મૂકવામાં આવ્યા છે તે રત્નકલાકાર દિવ્યાંગ માંગુકિયા કહે છે કે, ટોચની ડાયમંડ પેઢી અમારી સાથે દૂવ્યવહાર કરી રહી છે. કંપનીનાં માલિકોથી લઈને મેનેજર સુધીનાં અધિકારીઓએ અમને અભદ્ર ભાષામાં વ્યવહાર કરી જાનથી મારી નાખવાની ધમકી સુધ્ધા આપી છે. અમારો પગાર વધારો પણ કંપનીને પાછો આપવાની સૂચના આપવામાં આવી છે. તેમણે ઉમેર્યુ હતું કે પગાર વધારો અને બીજા અનેક કારણોસર પાછલાં ત્રણેક માસમાં કંપનીએ અઢીસો જેટલાં કારીગરોને કામ સ્થળેથી છુટ્ટા કર્યા છે. કલાકારોમાં એ કારણે ભારે રોષ જન્મ્યો છે.